Case ID: 1238959
Sentence 30: Məhkəmə, Azərbaycan Respublikası Cinayət-Prosessual Məcəlləsinin 124-cü maddəsinin tələbinə uyğun olaraq iş üzrə dindirilmiş təqsirləndirilən şəxsin, zərərçəkmiş şəxsin qanuni nümayəndəsinin ifadələrini, istintaq və məhkəmə hərəkətlərinin protokollarını, ekspertiza rəylərini və iş üzrə digər sənədləri sübut növü kimi qəbul edib, həmin sübutlara və onların məcmusuna tam, obyektiv, hərtərəfli hüquqi qiymət verib, belə nəticəyə gəlir ki, Təqsirləndirilən şəxs xx xxxxx 2020-ci il saat 14:00-da idarə etdiyi texniki cəhətdən saz vəziyyətdə olan “Mercedes-Benz 208DK” markalı ** LO *** dövlət qeydiyyat nişanlı mikroavtobusla Quba şəhəri Heydər Əliyev prospekti ilə Quba rayonu Qəçrəş kəndi istiqamətində 40 km/saat sürətlə hərəkətdə olarkən həmin prospektdə yerləşən “Ümid market” ərzaq mağazasının qarşısında piyada, xx xxxxxx 2014cü il təvəllüdlü X3 yolun sağ tərəfindən sola keçdiyini görərkən “Yol hərəkəti haqqında” Azərbaycan Respublikasının Qanununun 50-ci maddəsinin 1-ci hissəsinin tələblərinə uyğun olaraq hərəkət üçün təhlükə yarandığını gördükdə nəqliyyat vasitəsinin sürətini tam dayanma həddinə qədər azaltmaq üçün mümkün olan tədbirləri görməli olduğu halda cinayətkarcasına etinasızlıq edib qanunun qeyd olunan tələblərinə əməl etməyərək avtomobili tam dayandırmaq üçün vaxtında zəruri tədbirlər görməmiş, avtomobilin qabaq sol tərəfi ilə Bilnur İsayevanı vuraraq onun sağlamlığına komatoz-huşsuz vəziyyətlə müşayiət olunan baş beynin və beyin kötüyünün ağır dərəcəli əzilməsi, başın təpə nahiyəsinin yumşaq toxumalarının əziyi və dərialtı hematoması, hər iki ağ ciyərin əzilməsi və sol tərəfli pnevmotoroksla müşayiət olunan sol tərəfdən İV qabırğanın arxa qoltuq xətti üzrə qapalı sınığı, sağ qasıq sümüyünün sınığı, sağ baldırın və sağ ayağın üzərinin yumşaq toxumalarının əziyi və sıyrıqları, sağ qamış sümüyünün aşağı 1/3qapalı sınığı kimi həyat üçün təhlükəli olan ağır dərəcəli bədən xəsarətləri yetirməklə ehtiyatsızlıqdan zərərçəkmiş şəxsin sağlamlığına ağır zərər vurulmasına səbəb olan yol-nəqliyyat hadisəsi törətmişdir.